Okresná prokuratúra Komárno 
Pohraničná 6, 945 28 Komárno 1 	

Sp. zn. : 2 Pv 165/13/4401	Komárno, 17.6.2014
EEČ : 2-30-99-2014

U Z N E S E N I E

Trestná vec:	obvinený XXXXX  
Prečin:	Poškodzovanie a ohrozovanie prevádzky všeobecne prospešného zariadenia podľa § 288 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátorka Okresnej prokuratúry Komárno
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Komárno zo dňa 9.4.2013, spisová značka 2 Pv 165/13/4401, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
Na skutkovom základe, že dňa 11. marca 2013 v čase o 07.55 hod. v XXXXX, v XXXXX pri cúvaní nákladným motorovým vozidlom zn. DAF, EČ: XXXXX s návesom zn. Schmitz EČ: XXXXX narazil do dreveného stĺpa telefónneho vedenia, ktorý sa zlomil na dve časti a tiež došlo k roztrhnutiu vedenia a prerušeniu spojenia, čím pre spoločnosť XXXXX spôsobil škodu vo výške 193,07 Eur. 

Uznesením prokurátora Okresnej prokuratúry Komárno zo dňa 9.4.2013, spisová značka 2 Pv 165/13/4401, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
	Prokurátorka Okresnej prokuratúry Komárno dňa 9.4.2013 pod sp. zn. 2 Pv 165/13-3 postupom podľa § 216 odsek 1 písm. a), písm. b), písm. c) Trestného poriadku podmienečne zastavila trestné stíhanie voči obvinenému XXXXX pre prečin poškodzovania a ohrozovania prevádzky všeobecne prospešného zariadenia podľa § 288 Trestného zákona, ktorého sa dopustil na tom skutkovom základe, že dňa 11. marca 2013 v čase o 07.55 hod. v XXXXX, v XXXXX pri cúvaní nákladným motorovým vozidlom zn. DAF, EČ: XXXXX s návesom zn. Schmitz EČ: XXXXX narazil do dreveného stĺpa telefónneho vedenia, ktorý sa zlomil na dve časti a tiež došlo k roztrhnutiu vedenia a prerušeniu spojenia, čím pre spoločnosť XXXXX spôsobil škodu vo výške 193,07 Eur. 

Podľa § 216 odsek 2 Trestného poriadku sa určila skúšobná doba na dobu 1 rok.
Uznesenie nadobudlo právoplatnosť  21.4.2013.

Podľa § 217 odsek 1 Trestného poriadku, ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam, rozhodne orgán, ktorý trestné stíhanie  v prvom stupni podmienečne zastavil, že sa obvinený  osvedčil, inak rozhodne a to prípadne aj počas skúšobnej doby, že sa v trestnom  stíhaní pokračuje.

	Skúšobná doba podmienečne zastaveného trestného stíhania obvinenému uplynula dňom 21.4.2014.
	
Na obvineného bola zabezpečená správa z miesta bydliska, výpis z evidencie priestupkov ako i odpis z registra trestov, a výpis z evidenčnej karty vodiča, pričom bolo zistené, že v skúšobnej dobe podmienečne zastaveného trestného stíhania sa dopustil dvoch menej závažných priestupkov. Jedná sa o priestupok zo dňa 18.9.2013, keď mu bola uložená pokuta za nezaplatenie elektronického mýta a priestupok zo dňa 17.3.2014, keď mu za prekročenie rýchlosti bola uložená bloková pokuta vo výške 20.- Eur.
Obidva priestupky hodnotím ako menej závažné, ktoré nebránia tomu, aby sa vyslovilo, že sa obvinený v skúšobnej dobe podmienečne zastaveného trestného stíhania osvedčil. 

	S poukazom na vyššie uvedené skutočnosti bolo namieste rozhodnúť tak, ako je to uvedené vo výrokovej časti uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Melinda Slivková
prokurátorka